
1. [bookmark: _Hlk92893303]OPĆI DIO
	OPĆE INFORMACIJE O PROGRAMU OBRAZOVANJA 
ZA STJECANJE MIKROKVALIFIKACIJE

	Sektor 
	Poljoprivreda, prehrana i veterina

	Naziv programa
	Program obrazovanja za stjecanje mikrokvalifikacije šišanje pasa

	Vrsta programa
	Usavršavanje

	Predlagatelj
	Naziv ustanove
	

	
	Adresa
	

	Razina  kvalifikacije/skupa/ova ishoda učenja prema HKO-u
	SIU 1: Anatomija i fiziologija pasa (razina 6)
SIU 2:Tehnike pristupa i obuzdavanja pasa (razina 5)
SIU 3: Uređivanje i stiliziranje različitih pasmina pasa (razina 4)


	Obujam  u bodovima (CSVET)
	SIU 1: Anatomija i fiziologija pasa (3 CSVET)
SIU 2: Tehnike pristupa i obuzdavanja pasa (2 CSVET)
SIU 3: Uređivanje i stiliziranje različitih pasmina pasa (4 CSVET)

	Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija) 

	Popis standarda zanimanja / skupova kompetencija 
	Popis standarda kvalifikacija / skupova ishoda učenja

	Sektorski kurikulum

	SZ Veterinarski tehničar specijalist / Veterinarska tehničarka specijalistica
https://hko.srce.hr/registar/standard-zanimanja/detalji/590 

SKOMP 2: Priprema i provođenje operativnih poslova više razine složenosti u veterinarstvu
https://hko.srce.hr/registar/skup-kompetencija/detalji/1894

 

	SK Veterinarski specijalist za kozmetiku i njegu kućnih ljubimaca i konja / Veterinarska specijalistica za kozmetiku i njegu kućnih ljubimaca i konja
https://hko.srce.hr/registar/standard-kvalifikacije/detalji/256

SIU: Anatomija i fiziologija pasa
https://hko.srce.hr/registar/skup-ishoda-ucenja/detalji/7915 
SIU: Tehnike pristupa i obuzdavanja pasa, mačaka i drugih kućnih ljubimaca
https://hko.srce.hr/registar/skup-ishoda-ucenja/detalji/7919 
SIU: Uređivanje i stiliziranje različitih pasmina pasa
https://hko.srce.hr/registar/skup-ishoda-ucenja/detalji/7924 
	

	Uvjeti za upis u program
	· posjedovanje prethodne kvalifikacije na razini najmanje 4.1. HKO-a
· navršenih 18 godina 

	Uvjeti stjecanja programa  (završetka programa)
	· stečenih 9 CSVET bodova
· uspješna završna provjera stečenih znanja usmenim i/ili pisanim putem, projektnim i problemskim zadatcima temeljem unaprijed određenih kriterija vrednovanja postignuća 
· provjera vještina u šišanju pasa na konkretnim radnim zadacima prema propisanim standardima i normativima uz primjenu  alata i uređaja na siguran način kao i pravilnu  primjenu mjera zaštite na radu i zaštite okoliša te korištenjem osobnih zaštitnih sredstava 
· O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se Uvjerenje o usavršavanju za stjecanje mikrokvalifikacije šišanje pasa.

	Trajanje i načini izvođenja nastave
	Program obrazovanja za stjecanje mikrokvalifikacije šišanje pasa provodi se redovitom nastavom u trajanju od 225 sati, uz mogućnost izvođenja teorijskog dijela programa na daljinu u stvarnom vremenu (u slučaju da ustanova posjeduje materijalne uvjete za izvođenje online nastave).
Ishodi učenja ostvaruju se dijelom vođenim procesom učenja i poučavanja u ustanovi u trajanju od 95 sati, dijelom učenjem temeljenom na radu u trajanju od 100 sati, a dijelom samostalnim aktivnostima polaznika u trajanju od  30 sati.
Učenje temeljeno na radu odvija se u specijaliziranom praktikumu ustanove gdje se rješavaju problemske situacije i simulacija stvarnih radnih  zadaća kao i sam radni proces, šišanje pasa na modelima. Polaznici se u okviru učenja temeljenog na radu upućuju u  salone za šišanje pasa odnosno kod poslodavaca s kojima ustanova ima potpisan ugovor o suradnji te su uključeni u radni proces uz nadzor.

	Horizontalna prohodnost 
	/

	Vertikalna prohodnost
	/

	Materijalni uvjeti i okruženje za učenje koji su potrebni za izvedbu programa
	https://hko.srce.hr/registar/skup-ishoda-ucenja/detalji/7915 
https://hko.srce.hr/registar/skup-ishoda-ucenja/detalji/7919 
https://hko.srce.hr/registar/skup-ishoda-ucenja/detalji/7924  
Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.
Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.
Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.
Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.
Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih Jedinstveni popis zdravstvenih zahtjeva potrebnih za upis u strukovne kurikule u I. razred srednje škole, pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.
Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti.

	Kompetencije koje se programom stječu 

	1. poštivati propisani standard i zakonodavni okvir u području zaštite zdravlja i dobrobiti životinja
2. demonstrirati tehnike hvatanja, obuzdavanja, smirivanja i vođenja životinja u skladu s dobrobiti
3. demonstrirati rad sa životinjama na siguran način
4. dezinficirati prostor i površine propisanim sredstvima, metodama i tehnikama sukladno planu i protokolu
5. rukovati uređajima i aparatima na siguran način
6. razlikovati standarde pasmina pasa i mačaka te njihove specifičnosti
7. odabrati i pripremiti potreban pribor i radno mjesto sukladno protokolu za vrstu i pojedinu pasminu
8. primijeniti postupke obuzdavanja u skladu sa standardom i dobrobiti životinje
9. primijeniti tehniku obrađivanja i njege krzna, prilagođeno vrsti i pasmini u skladu sa standardom i namjenom

	Preporučeni načini praćenja kvalitete i uspješnosti izvedbe programa 
	U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:
· provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima 
· provodi se istraživanje i anketiranje nastavnika o istim pitanjima navedenim u prethodnoj stavci
· provodi se analiza uspjeha, transparentnosti i objektivnosti provjera i ostvarenosti ishoda učenja
· provodi se analiza materijalnih i kadrovskih uvjeta potrebnih za izvođenje procesa učenja i poučavanja
dobivenim rezultatima anketa dobiva se pregled uspješnosti izvedbe programa, kao i  procjena kvalitete nastavničkog rada ustanove

	Datum revizije programa
	








2. MODULI I SKUPOVI ISHODA UČENJA 
	[bookmark: _Hlk92960607]
Redni broj
	
NAZIV MODULA
	
POPIS SKUPOVA ISHODA UČENJA
	
Razina
	
Obujam CSVET
	
Broj sati

	
	
	
	
	
	VPUP
	UTR
	SAP
	UKUPNO

	
1.
	OSNOVE ANATOMIJE I FIZIOLOGIJE PASA
	Anatomija i fiziologija pasa
	6
	3
	45
	10
	20
	75

	2.
	TEHNIKE PRISTUPA I OBUZDAVANJA U RADU SA PSIMA
	Tehnike pristupa i obuzdavanja pasa
	5
	2
	15
	30
	5
	50

	3.
	KOZMETIKA PASA
	Uređivanje i stiliziranje različitih pasmina pasa
	4
	4
	35
	60
	5
	100

	                                                                                        Ukupno: 
	9
	95
	100
	30
	225


VPUP – vođeni proces učenja i poučavanja     
UTR – učenje temeljeno na radu 
SAP– samostalne aktivnosti polaznika

3. RAZRADA MODULA I SKUPOVA ISHODA UČENJA
	[bookmark: _Hlk140481153]NAZIV MODULA
	OSNOVE ANATOMIJE I FIZIOLOGIJE PASA

	Šifra modula
	

	Kvalifikacije nastavnika koji sudjeluju u realizaciji modula
	https://hko.srce.hr/registar/skup-ishoda-ucenja/detalji/7915


	Obujam modula (CSVET)
	3 CSVET-a
Anatomija i fiziologija pasa (3 CSVET)

	Načini stjecanja ishoda učenja (od – do, postotak)
	Vođeni proces učenja i poučavanja
	Oblici učenja temeljenog na radu
	Samostalne aktivnosti polaznika

	
	60%  (45 sati)
	13%    (10 sati)
	27%   (20 sati)

	Status modula
(obvezni/izborni)
	obvezni

	Cilj (opis) modula 
	Cilj modula je stjecanje osnovnih znanja iz anatomije i fiziologije pasa.  Polaznici će povezati habitus i mišićnu građu pasa, prezentirati anatomiju šape, ocijeniti anatomsku strukturu zuba i čeljusti, utvrditi razvoj i građu dlake.
Polaznici će steći znanja za pravilno tumačenje termoregulacije različitih pasmina pasa i ulogu enzima i hormona u kvaliteti dlačnog pokrova. 

	Ključni pojmovi
	anatomija šape, građa kože i razvoj kožnih žlijezda, kožnih osjetila i taktilnih dlaka, termoregulacija, utjecaj enzima na kvalitetu dlačnog pokrova, anatomska struktura zuba i čeljusti, mehanika žvakanja pojedinih pasmina,  habitus životinja ,habitus, anatomija  šape, građa kože i dlake, uloga enzima i hormona

	Oblici učenja temeljenog na radu
	Učenje temeljeno na radu provodi se kroz dva oblika:
-  integrirano u kvalifikaciju kroz rad u stvarnim radnim situacijama i rješavanju problema u školskim specijaliziranim prostorijama (simuliranim uvjetima)
- učenje na radnome mjestu (u/na prostorima specijaliziranim za šišanje pasa), kod poslodavaca s kojima ustanova ima potpisan ugovor o poslovnoj suradnji gdje polaznici sudjeluju u radnom procesu u kontroliranim uvjetima uz mentora

	Literatura i specifična nastavna sredstva potrebna za realizaciju modula
	
· Suzana Milinković Tur, Jasna Aladrović; Vježbe iz fiziologije domaćih životinja I, Zagreb, 2012. Naklada Slap
· Mitin, Vladimir: Fiziologija domaćih životinja, Zagreb, 2004. Školska knjiga
· Veterinarski priručnik, 6. izdanje, urednici: V. Herak-Perković, Ž. Grabarević i J. Kos, 2012. Medicinska naklada 
· Krešimir Babić, Ante Hraste: Anatomija i histologija domaćih životinja udžbenik za srednje veterinarske škole, Zagreb, 2006. Školska knjiga
· http://wwwi.vef.hr/3datlas/index/
· Popesko P,: 1985.: Anatomski atlas domaćih životinja, Jugoslavenska medicinska naklada, Zagreb
· Popesko P.: Atlas topografske anatomije domaćih životinja, 4. izd., Medicinska naklada, 2004.



	Skup ishoda učenja iz SK-a, obujam:
	Anatomija i fiziologija pasa, 3 CSVET

	Ishodi učenja

	Usporediti anatomske karakteristike i tjelesnu građu prema spolu i svrsi pojedinih pasmina pasa

	Povezati habitus životinje i građu mišićnog sustava prema spolu i svrsi pojedinih pasmina pasa

	Usporediti anatomiju šape različitih pasmina pasa

	Procijeniti građu kože i razvoj kožnih žlijezda, kožnih osjetila i taktilnih dlaka kod različitih pasmina pasa

	Utvrditi razvoj i građu dlake te dlačnih folikula kod različitih pasmina pasa

	Protumačiti mehanizme termoregulacije različitih pasmina pasa

	Povezati ulogu enzima i hormona s kvalitetom dlačnog pokrova

	Ocijeniti anatomsku strukturu zuba i čeljusti te mehaniku žvakanja određene pasmine pasa

	Dominantan nastavni sustav i opis načina ostvarivanja SIU

	Dominantni nastavni sustav je problemska nastava. Nastavnik na početku uz pomoć modela kostiju i kostura životinja, audio i video materijala demonstrira regije tijela te odnos anatomije i fiziologije organa i organskih sustava kod pasa. Zatim polaznicima postavlja problemske zadatke potičući ih na samostalno zaključivanje i pronalaženje rješenja, a vezano uz anatomske karakteristike različitih pasmina pasa i njihova pasminska svojstva s obzirom na anatomska i fiziološka obilježja te njihove mehanizme termoregulacije.
Kroz učenje temeljeno na radu u/na specijaliziranim prostorima ustanove i/ili kod poslodavca s kojima ustanova ima potpisan ugovor o poslovnoj suradnji uz nadzor mentora polaznici analiziraju anatomiju tijela, šape i građu mišića, građu kože, strukturu zuba i čeljusti. 

	Nastavne cjeline/teme
	1. Habitus i građa mišićnog sustava pojedinih pasmina pasa
2. Anatomija šape
3. Građa kože i dlake
4. Mehanizmi termoregulacije
5. Utjecaj  enzima i hormona na kvalitetu dlačnog pokrova
6. Anatomska struktura zubi i čeljusti
7. Mehanika žvakanja 

	Načini i primjer vrednovanja skupa ishoda učenja

	Skup ishoda učenja i pripadajući ishodi provjeravaju se pisano kao i vrednovanjem postupaka i rezultata rješavanja problemske situacije te demonstracije anatomskih razlika različitih pasmina pasa na zadanim modelima i/ili slikovnim te video materijalima, a na temelju unaprijed definiranih elemenata i kriterija vrednovanja te razina ostvarenosti ishoda učenja (analitičke i holističke rubrike za vrednovanje).

Zadatak 1: 
U sklopu obilježavanja Međunarodnog dana zaštite životinja u vašem gradu, salon za njegu pasa u kojem radite ima svoj izložbeni prostor. Dolazi vlasnica mužjaka sibirskog haskija i ženke francuskog buldoga te traži savjete za njihovu njegu. Uočila je kako za toplijih dana francuski buldog često intenzivno dahće, a sibirski haski se pojačano se linja. Interesira se i o načinima higijene zuba i usne šupljine kod kuće, njezi šapa te koliko je često potrebna korekcija dužine noktiju.
Na temelju navedenih podataka:
· usporedi tjelesnu građu, anatomske karakteristike i razvijenost mišićnog sustava navedenih pasmina te objasni povezanost njihovih osobina s namjenom i načinom kretanja uključujući moguće razlike između mužjaka i ženki iste pasmine
· usporedi građu šapa, objasni ulogu prstiju, kandži i jastučića te važnost mjera zaštite i njege šapa nakon aktivnosti
· objasni građu i funkciju kože, lojnih i znojnih žlijezda, kožnih osjetila i taktilnih dlaka te poveži njihove uloge sa zaštitom organizma i prilagodbom okolišu
· usporedi pokrovnu dlaku i poddlaku te objasni ulogu dlačnih folikula u rastu dlake. Obrazloži moguće razloge pojačanog linjanja
· objasni mehanizme termoregulacije kod pasa kao i razlog zašto francuski buldog može imati povećan rizik od pregrijavanja u odnosu na ostale navedene pasmine
· objasni kako prehrana, probavni enzimi i hormoni, osobito hormoni štitnjače, mogu utjecati na rast i kvalitetu dlake
· opiši građu i funkciju sjekutića, očnjaka, pretkutnjaka i kutnjaka te objasni ulogu čeljusti i njezinih pokreta u mehanici žvakanja. 
Primjer analitičke rubrike za vrednovanje:
	Kriterij
	Izvrsno
	Minimalna razina za pozitivno vrednovanje
	Nije zadovoljio

	Tjelesna građa, anatomija i mišićni sustav
	Detaljno i točno uz korištejne stručne terminologije uspoređuje građu obiju pasmina (atletski/nordijski vs. brahicefalični/mesomorfni). Potpuno povezuje mišićni sustav s izvornom namjenom i načinom kretanja te jasno objašnjava spolni dimorfizam (razlike u krupnoći, kosturu i muskulaturi mužjaka i ženke).
	Točno uspoređuje građu i navodi namjenu pasmina, ali uz manje propuste u povezivanju s mehanikom kretanja. Spominje razlike između spolova, ali ih opisuje općenito (npr. samo kroz razliku u tjelesnoj masi).
	Ne razlikuje tjelesnu građu i anatomske karakteristike pasmina, ne povezuje ih s namjenom ili potpuno izostavlja pojam spolnog dimorfizma. Odgovor je površan ili netočan.

	Građa, uloga i njega šapa
	Potpuno opisuje anatomske razlike u građi šape haskija ("snježna cipela", interdigitalna dlaka) i šape buldoga (kompaktna, "mačja"). Točno objašnjava ulogu jastučića i kandži te daje precizne, primjenjive savjete za njegu nakon aktivnosti (zaštita od asfalta/soli, higijena, procjena potrebe za rezanjem noktiju s obzirom na njihovo stanje i istrošenost).
	Opisuje osnovnu građu šapa i uočava razliku među pasminama. Ulogu jastučića i kandži objašnjava djelomično, a savjeti za njegu i učestalost korekcije noktiju su općeniti ili sadrže manje manjkavosti.
	Ne navodi specifičnosti građe šapa navedenih pasmina niti ulogu njezinih dijelova. Ne zna preporučiti pravilne mjere njege i zaštite nakon aktivnosti.

	Građa i funkcija kože i kožnih tvorevina
	Izvrsno objašnjava slojevitu građu kože te ulogu lojnih (vodootpornost, sebum) i znojnih žlijezda (apokrinih (epitrihijalnih) žlijezda u koži i ekrinih žlijezda na jastučićima šapa). Točno povezuje funkciju kožnih osjetila i taktilnih dlaka (vibrisa) sa zaštitnom ulogom i prilagodbom okolišu.
	Opisuje građu kože i ulogu žlijezda, ali bez preciznog razlikovanja tipova znojnih žlijezda. Ulogu taktilnih dlaka i osjetila spominje ispravno, ali površno, bez dubljeg povezivanja s okolišem.
	Ne objašnjava građu kože niti funkciju lojnih i znojnih žlijezda. Potpuno zanemaruje ili pogrešno definira ulogu taktilnih dlaka i kožnih osjetila.

	Pokrovna dlaka, poddlaka i mehanizam linjanja
	Detaljno uspoređuje dlaku haskija i dlaku buldoga. Točno objašnjava ulogu dlačnog folikula i faze rasta (anagen, katagen, telogen, faza ispadanja - egzogen) te stručno argumentira uzroke pojačanog sezonskog linjanja.
	Uspoređuje tipove dlake kod obje pasmine. Objašnjava proces linjanja haskija i spominje ulogu folikula, ali bez detaljnog povezivanja s fazama rasta dlake ili utjecajem vanjskih čimbenika (fotoperiod, temperatura).
	Ne razlikuje pokrovnu dlaku od poddlake niti prepoznaje razliku u tipu krzna kod ovih pasmina. Ne zna objasniti ulogu dlačnog folikula niti fiziološke uzroke linjanja.

	Termoregulacija i rizik od pregrijavanja
	Stručno objašnjava mehanizme termoregulacije kod pasa. Potpuno argumentira povećan rizik od pregrijavanja kod francuskog buldoga kroz specifičnosti brahicefaličnog sindroma (sužene nozdrve, izduženo meko nepce, uzak dušnik, izvrtanje grkljanskih vrećica).
	Objašnjava dahtanje kao glavni mehanizam hlađenja. Prepoznaje da francuski buldog ima povećan rizik zbog "kratke njuške", ali anatomske uzroke, opstrukciju dišnih puteva, opisuje laički i površno.
	Ne poznaje mehanizme termoregulacije kod pasa. Ne razumije zašto francuski buldog pojačano dahće niti prepoznaje anatomsku ugroženost brahicefaličih pasmina.

	Utjecaj prehrane, enzima i hormona na dlaku
	Opsežno i točno povezuje utjecaj nutrijenata s dlakom. Jasno objašnjava ulogu hormona štitnjače (tiroksin) u inicijaciji rasta dlake te važnost probavnih enzima za iskoristivost tvari.
	Povezuje prehranu i hormone s kvalitetom dlake, ali bez navođenja specifičnih mehanizama (npr. spominje općenito "ulogu hormona i hrana" bez detalja o štitnjači, enzimima ili keratinizaciji).
	Ne povezuje prehranu, probavne enzime niti hormone s fiziologijom rasta, ciklusa i opće kvalitete dlačnog pokrova.

	Građa zubala i mehanika žvakanja
	Precizno opisuje dentalnu formulu i specifičnu funkciju svih skupina zuba (sjekutići, očnjaci, premolari, molari). Potpuno objašnjava građu čeljusti, temporomandibularnog zgloba i ulogu glavnih žvačnih mišića.
	Opisuje funkcionalne skupine zuba i kretanje čeljusti uz manje propuste. Miješa ulogu pretkutnjaka i kutnjaka ili nepotpuno definira ograničenja u kretnjama zgloba čeljusti.
	Ne poznaje građu zubala pasa, funkciju pojedinih skupina zuba niti osnove mehanike žvakanja.



Zadatak 2:
Na zadanim modelima i/ili slikovnim te video materijalima utvrditi anatomske razlike pojedinih pasmina pasa te razlike između muških i ženskih jedinki unutar iste pasmine.
Primjer analitičke rubrike za vrednovanje:
	Kriterij
	Izvrsno
	Minimalna razina za pozitivno vrednovanje
	Nije zadovoljio

	Identifikacija anatomskih razlika i spola na modelima
	S potpunom sigurnošću utvrđuje i na modelima/slikama pokazuje
sve pasminske anatomske razlike. Precizno identificira muške i ženske jedinke unutar iste pasmine na temelju sekundarnih spolnih karakteristika i proporcija habitusa.
	Točno identificira očite pasminske razlike na vizualnim materijalima. Prepoznaje muške i ženske jedinke, ali pokazuje nesigurnost ili manje pogreške pri objašnjavanju suptilnijih morfoloških razlika na modelu.
	Ne uspijeva identificirati pasminske razlike na anatomskim modelima niti prepoznaje morfološke elemente spolnog dimorfizma.

	Povezivanje habitusa i mišićnog sustava prema svrsi
	Točno demonstrira i na modelu locira raspored ključnih mišićnih skupina u skladu sa svrhom pasmine (npr. mišići stražnjih nogu haskija za vuču vs. snažan prednji pektoralni dio buldoga za stabilnost).
	Povezuje opći habitus i građu mišića sa svrhom pasmine, ali radi manje propuste pri preciznom lociranju ili imenovanju specifičnih mišićnih skupina na slikovnom/video materijalu.
	Ne povezuje mišićni sustav s namjenom i habitusom pasmine prema spolu. Ne snalazi se na anatomskim modelima.

	Usporedna analiza anatomije šape
	Točno identificira, klasificira i uspoređuje oblike šapa na različitim modelima (ovalna šapa haskija vs. kompaktna okrugla šapa buldoga). Precizno procjenjuje stanje jastučića i vizualno određuje pravilan kut rezanja kandži.
	Uočava glavne razlike u anatomiji šapa na modelima, ali propušta uočiti specifične adaptacije (npr. interdigitalnu dlaku). Ispravno, ali nesigurno određuje zonu i kut kraćenja noktiju.
	Ne razlikuje tipove šapa na vizualnim materijalima niti zna anatomski i praktično odrediti sigurnu granicu živca prilikom rezanja kandži.

	Procjena kože, žlijezda i taktilnim elemenata
	Precizno locira i objašnjava raspored kožnih žlijezda te specifičnih kožnih nabora (facialne bore buldoga) na modelima. Točno identificira smještaj i funkcionalnu važnost glavnih skupina taktilnih dlaka (vibrisa).
	Prepoznaje kožne strukture i nabore na modelu te objašnjava važnost njihova pregleda. Prisutni su manji nedostaci u lociranju svih osjetilnih zona ili folikula vibrisa na slikovnom materijalu.
	Ne prepoznaje specifične kožne strukture, nabore niti raspored i ulogu taktilnih elemenata na zadanim modelima i fotografijama.

	Utvrđivanje razvoja dlake i folikula
	Samostalno i točno uspoređuje pokrovnu dlaku, poddlaku i zastupljenost primarnih i sekundarnih dlaka. Točno utvrđuje i u praksi/uzorku prepoznaje fazu linjanja na temelju izgleda korijena dlake i odnosa pokrovne dlake i poddlake.
	Točno interpretira građu dlake i folikula na shemama, ali teže povezuje makroskopski izgled izvučene dlake iz uzorka s točnom fazom dlačnog ciklusa ili s tipom dlake (pokrovna/poddlaka).
	Ne prepoznaje strukturu dlake niti folikula na shematskim prikazima. U praksi ne razlikuje primarnu dlaku od poddlake.

	Interpretacija termoregulacijskih mehanizama u praksi
	Kritički analizira video materijal i točno  uočava rane znakove toplinskog stresa (hiperventilacija, položaj jezika). Točno demonstrira na modelu kritična mjesta za aplikaciju rashladnih medija. Odabire odgovarajuću metodu prema stanju psa te hitno kontaktira veterinara.
	Prepoznaje znakove intenzivnog dahtanja na video snimci. Zna pokazati osnovne točke za hlađenje na modelu, ali bez potpunog razumijevanja brzine razvoja toplinskog udara kod brahicefaličnih pasmina.
	Ne prepoznaje znakove narušene termoregulacije i toplinskog stresa na video materijalima niti zna pokazati pravilne postupke pomoći na modelu.

	Ocjena zuba, čeljusti i mehanike žvakanja
	Precizno i točno ocjenjuje anatomsku strukturu na modelima lubanja. Precizno identificira normalan škarasti zagriz (haski) i podgriz / prognathia inferior (standardni anatomski otklon kod francuskog buldoga) te objašnjava pritisak čeljusti.
	Prepoznaje tipove zubala i razliku u zagrizu na modelu lubanje, ali s manjim propustima u definiranju okluzije pojedinih skupina zuba ili mehanike temporomandibularnog zgloba.
	Ne razlikuje oblike čeljusti niti tipove zagriza na modelima lubanja. Ne prepoznaje funkcionalne skupine zuba niti specifičnosti anatomije glave.




	Prilagodba iskustava učenja za polaznike/osobe s invaliditetom

	NAZIV MODULA
	TEHNIKE PRISTUPA I OBUZDAVANJA KUĆNIH LJUBIMACA

	[bookmark: _Hlk140257360]Šifra modula
	

	Kvalifikacije nastavnika koji sudjeluju u realizaciji modula
	https://hko.srce.hr/registar/skup-ishoda-ucenja/detalji/7919
· za realizaciju UTR-u – najmanje razina 4.2. HKO-a: veterinarski tehničar / veterinarska tehničarka s minimalnim radnim iskustvom od tri godina na poslovima veterinarskog tehničara

	[bookmark: _Hlk140257398]Obujam modula (CSVET)
	2 CSVET-a
Tehnike pristupa i obuzdavanja pasa, mačaka i drugih kućnih ljubimaca (2 CSVET)

	Načini stjecanja ishoda učenja (od – do, postotak)
	Vođeni proces učenja i poučavanja
	Oblici učenja temeljenog na radu
	Samostalne aktivnosti polaznika

	
	30%  (15 sati)
	60%  (30 sati)
	10%  (5 sati)

	Status modula
(obvezni/izborni)
	obvezni

	Cilj (opis) modula 
	Cilj modula je stjecanje osnovnih znanja i vještina potrebnih za provođenje zaštite na radu sa životinjama i tehnika pristupa i obuzdavanja pasa. Polaznici će samostalno izvoditi postupke pristupa i obuzdavanja pasa po pravilima struke i na siguran način sukladno higijenskim, kozmetičkim i drugim potrebama životinje. 

	Ključni pojmovi
	Ponašanje i narav pasa, vrpca, brnjica, transporter, brunda, pristup i obuzdavanje, uređivanje kandži, razvrstavanje otpada.

	Oblici učenja temeljenog na radu
	Učenje temeljeno na radu provodi se kroz dva oblika:
· integrirano u mikrokvalifikaciju kroz rad u stvarnim radnim situacijama i rješavanju problema u školskim specijaliziranim prostorima (simuliranim uvjetima)
· učenje na radnome mjestu (u salonima za šišanje pasa), kod poslodavaca s kojima ustanova ima potpisan  o poslovnoj suradnji gdje polaznici sudjeluju u radnom procesu u kontroliranim uvjetima uz mentora.

	Literatura i specifična nastavna sredstva potrebna za realizaciju modula
	· Zakon o zaštiti na radu, NN 71/14, 118/14, 154/14 , 94/18, 96/18
· Pravilnik o zaštiti na radu za mjesta rada NN 105/20, NN 66/26.
· M. Kratohvil, E. Žuškin i R. Turk: Prva pomoć na radnom mjestu, Alfej. Zagreb, 1999.
· Baraba, G.: Zaštita od požara: priručnik za osposobljavanje zaposlenih i pučanstva za provedbu preventivnih mjera zaštite od požara. Zagreb. Zavod za istraživanje i razvoj sigurnosti, 2015.
· Željko Pavičić, Mario Ostović: Dobrobit Životinja, Naklad Slap, Jastrebarsko, 2019.
· Papović R., Šapkarev J.,: Animalna ekologija, Naučna knjiga, Beograd, 1990. 
· Ramadan, P., Harapin I.: Interna klinička propedeutika domaćih životinja, Zagreb, 1998., Veterinarski fakultet
· Priručnik za izvođenje Praktične nastave, 2017., Veterinarska škola
· Zakon o gospodarenju otpadom (NN 84/21 i 142/23)
· Zakon o održivom gospodarenju otpadom (NN 94/13, 73/17, 14/19, 98/19)
· Pravilnik o vrstama otpada (NN 27/96)
· Pravilnik o gospodarenju otpadom (NN 106/22, 138/24, 108/25 i 96/26)



	Skup ishoda učenja iz SK-a, obujam:
	Tehnike pristupa i obuzdavanja pasa, mačaka i drugih kućnih ljubimaca, 2 CSVET

	Ishodi učenja

	Identificirati tehnike pristupa i obuzdavanja pasa različite naravi

	Primijeniti način obuzdavanja pasa za i tijekom kupanja sukladno veličini

	Organizirati metode pristupa i obuzdavanja mačaka

	Predvidjeti načine pristupa mačkama sukladno potrebi za kozmetičkim tretmanom

	Usporediti tehnike obuzdavanja pasa i mačaka za uređivanje noktiju

	Prezentirati tehnike obuzdavanja drugih vrsta kućnih ljubimaca

	Dominantan nastavni sustav i opis načina ostvarivanja SIU

	Ishodi učenja unutar ovog skupa ostvaruju se kroz učenje temeljeno na radu. U okviru vođenog procesa učenja i poučavanja nastavnik polaznike uvodi u specifičnosti pristupa pojedinim pasminama pasa i životinjama različitih karakternih osobina, u skaldu s njihovom dobrobiti. Demonstrira postupke rada prema protokolu i pravilima struke na siguran način, a polaznici uvježbavaju postupke na modelima, a potom u simuliranim i stvarnim uvjetima pod nadzorom. Slijedi učenje temeljeno na radu gdje polaznici obavljaju postupke obuzdavanja i smirivanja preplašenih i agresivnih pasa u svrhu kupanja i uljepšavanja prema pravilima struke u skladu s dobrobiti životinje uz nadzor mentora u radnom okruženju. Vrednovanje i samovrednovanje provodi se prema unaprijed definiranim kriterijima.

	Nastavne cjeline/teme
	1. Tehnike pristupa pojedinih pasminama pasa
2. Tehnike obuzdavanja životinja različite ćudi
3. Tehnike  pristupa i obuzdavanja pri šišanju pasa

	Načini i primjer vrednovanja skupa ishoda učenja

	Skup ishoda učenja i pripadajući ishodi provjeravaju se pisano i/ili usmeno (teorijske osnove) uz vrednovanje postupaka i rezultata rješavanja radne situacije u stvarnim ili simuliranim uvjetima,  a na temelju unaprijed definiranih kriterija vrednovanja (analitičke i holističke rubrike za vrednovanje). 

Zadatak 1:
Demonstrirati postupke obuzdavanja i smirivanja različitih pasmina pasa zaprimljenih u salonu za šišanje pasa na tretman kupanja:
· preplašenog dalmatinera
· agresivnog rotvajlera, 
· nervoznog njemačkog špica
· nesuradljivog zlatnog retrivera
u skladu s dobi, veličinom i habitusom prema zadanom protokolu, pravilima struke, na siguran način.
Kod poslodavca, partnera ustanove u kojoj se provodi edukacija, polaznici aktivno sudjeluju u radnim zadaćama uz mentorstvo. 
Vrednovanje se provodi na temelju unaprijed utvrđenih kriterija za zadani protokol. 
Za pozitivno vrednovanja moraju biti izvedeni svi koraci u skladu s pravilima struke na siguran način.

Zadatak 2.
Ženka bigla dovedena je u salon za njegu pasa zbog korekcije duljine noktiju. Vlasnik životinje ističe da nije uvijek  suradljiva i ponekad želi ugristi. 
Zadatak je obuzdati psa za navedeni postupak na pravilan način. Nakon postupka (koji je obavila druga osoba) potrebno je psa spustiti sa stola, osloboditi ga i pripremi stol za sljedeću životinju.
Primjer tablice vrednovanja:

	Ime i prezime polaznika: 
	Obuzdavanje psa srednje veličine i postavljanje na stol za postupak korekcije duljine noktiju 

	Polaznik je:
	DA
	NE

	· u podacima salona utvrdio prethodna iskustva s njegom te životinje i eventualnu povijest ugriza, a od vlasnika prikupio informacije o ponašanju psa, osjetljivim područjima i mogućim okidačima straha
	
	

	· prepoznao ponašanje životinje i stav tijela te s obzirom na utvrđeno pristupio životinji na pravilan način, ostavljajući prostor za eventualni uzmak
	
	

	· odabrao brnjicu odgovarajuće veličine
	
	

	· postavio brnjicu na pravilan način, prema pravilima struke
	
	

	· podigao psa na stol na pravilan način (ravna leđa i savijena koljena)
	
	

	· postavio psa u položaj koji omogućava postupak rezanja noktiju
	
	

	· postavio podesivu zaštitnu omču
	
	

	· pravilno procijenio ponašanje životinje 
	
	

	· nakon postupka spustio psa na siguran način
	
	

	· psu skinuo brnjicu
	
	

	· očistio i dezinficirao stol
	
	

	· cijeli postupak proveo uz primjenu mjera zaštite te osiguranja sigurnosti sebe i drugih osoba kao i osiguranja dobrobiti životinje, te uključio drugu osobu za obuzdavanje ako se za to javila potreba. 
	
	


Vrednovanje se provodi na temelju unaprijed utvrđenih kriterija za zadani protokol.
Za pozitivno vrednovanja moraju biti izvedeni svi koraci u skladu s pravilima struke na siguran način.

Zadatak 3:
Vlasnik dovodi u salon za njegu trogodišnjeg mužjaka pasmine rottweiler, tjelesne mase 50 kg, radi kupanja. Poznato je da pas u situacijama straha može reagirati agresivno te da odbija nošenje brnjice. Odmah po dolasku životinje u prostor salona, dok još ne pokazuje strah,  potrebno je procjeniti rizik, uvjete za odustajanje ili prekid tretmana, izbor prikladnog pomagala i praćenje disanja. Postaviti vrpcu oko njuške u cilju kratkotrajnog hitnog obuzdavanja.
Primjer tablice vrednovanja propisanog postupka za postavljanje vrpce:
	Imei prezime pristupnika: 

	Postavljanje vrpce psu

	Polaznik je:
	DA
	NE

	· odrezao dovoljnu dužinu zavojne vrpce
	
	

	· napravio veliku petlju na sredini vrpce
	
	

	· navukao petlju vrpce preko njuške psa s vezom na vrhu njuške
	
	

	· stegnuo vrpcu na njušci
	
	

	· okrenuo vrpcu na njušci tako da je vez na donjoj čeljusti
	
	

	· krajeve vrpce povukao s obje strane lica iza ušiju  
	
	

	· svezao mašnu na zatiljku.
	
	


Vrednovanje se provodi na temelju unaprijed utvrđenih kriterija za zadani protokol.
Za pozitivno vrednovanja moraju biti izvedeni svi koraci u skladu s pravilima struke na siguran način.

Zadatak 4:
Istražiti metode pristupa i obuzdavanja mačaka te ih usporediti s tehnikama koje se primijenjuju kod pasa. Također istražiti načine pristupa i obuzdavanja drugih vrsta kućnih ljubimaca, uzimajući u obzir njihove specifične potrebe, ponašanje, dobrobit i postupke koji se mogu provoditi u okviru njege. Na temelju prikupljenih informacija izraditi prezentaciju koja uključuje fotografije i videozapise radi zornijeg prikaza i boljeg razumijevanja pojedinih tehnika. Nastavnik određuje okvirno vrijeme trajanja prezentacije kao i očekivane sadržajne sastavnice. Polaznik prezentaciju izlaže pred skupinom, nakon čega se provodi vrednovanje kao učenje, te sumativno vrednovanje od strane nastavnika prema unaprijed određenim kriterijima za vrednovanje prezentacije.
Primjer rubrike za vrednovanje prezentacije. 
Za pozitivno vrednovanje po svakom kriteriju potrebno je ostavriti minimalno 1 bod. 
	KRITERIJ
	2 boda
	1 bod
	0 bodova
	Bodovi

	Tehnika obuzdavanja drugih vrste kućnih ljubimaca
	Prezentira specifičnosti za barem dvije druge skupine (npr. kunići, zamorčići, ptice). Naglašava kritične točke dobrobiti (npr. obavezno podupiranje stražnjih nogu kunića radi zaštite kralježnice)
	Navodi tehnike za druge vrste kućnih ljubimaca, ali su informacije općenite, bez isticanja specifičnih anatomskih opasnosti i konkretnih postupaka u okviru njege.
	Iznosi opasne i stručno netočne metode rukovanja drugim vrstama (npr. predlaže podizanje kunića za uši ili pregrubo stiskanje prsnog koša ptica).
	

	Prezentacija i vizualni materijali
	Prezentacija je izrazito jasna, strukturirana i vizualno atraktivna. Uključuje autentične fotografije i videozapise koji zorno prikazuju tehnike u praksi. Poštuje zadano vrijeme
	Prezentacija sadrži potrebne informacije, ali ima previše teksta na slajdovima. Fotografije ili videozapisi su mutni, preuzeti s interneta bez jasne svrhe ili izlaganje znatno kasni/žuri
	Prezentacija je nestrukturirana, bez ikakvih vizualnih materijala (fotografija/videozapisa). Polaznik isključivo čita s papira/slajda i ne poštuje vremenski okvir.
	

	Refleksija 
	Polaznik zrelo odgovara na pitanja nastavnika i kolega. Aktivno sudjeluje u raspravi, kritički se osvrće na svoj rad i prepoznaje prostor za vlastiti napredak u salonu.
	Odgovara na većinu pitanja točno, ali pokazuje nesigurnost u obrani svojih stavova. Prihvaća povratnu informaciju, ali bez dublje samorefleksije.
	Ne zna odgovoriti na osnovna pitanja o temi koju je izlagao. Odbija povratnu informaciju i ne pokazuje interes za raspravu ili evaluaciju vlastitog učenja.
	



Zadatak 5:
Kunić dolazi u salon za njegu kućnih ljubimaca radi četkanja, a zamorac radi pregleda duljine noktiju. 
Kunić je uplašen, s ušima priljubljenima unatrag. Na modelu kunića polaznik prikazuje potporu prednjem i stražnjem dijelu tijela uz sprečavanje pada i nekontroliranog izbacivanja stražnjih nogu. 
Zamorac pokušava pobjeći. Polaznik na modelu zamorca prikazuje pravilnu potporu tijelu bez stiskanja prsnog koša 
Na kraju pokazuje siguran povratak životinja u transporter i pripremu radnog mjesta za sljedeću životinju.
Polaznik treba:
· pripremiti radni prostor
· identificirati posebnosti rukovanja odabranom vrstom
· pravilno podignuti i držati životinju
· provesti postupak obuzdavanja tijekom njege
· prepoznati znakove stresa ili nelagode
· po završetku sigurno vratiti životinju u transportni boks.

Primjer analitičke rubrike:
	
	Eliminacijska
pogreška
	1 bod
	2 boda

	Kunić
	Demonstriranje dizanja kunića za uši; nepoduprto tijelo s rizikom pada; opasna kompresija vrata ili prsnog koša; predlaganje kopči ili nasilne restrikcije kao rutinskog odgovora na otpor.
	Podupire tijelo i stražnji dio; sprečava pad; te ne zamjenjuje nepokretnost ugodom.
	Povezuje odluku s teorijskim znanjem uz objašnjenje izvedenih postupaka te postupaka koji se nikako ne smiju primijeniti.

	Zamorac
	
	Pokazuje potporu tijelu i stražnjem dijelu bez stiskanja; siguran povratak u transporter.
	Obrazlaže prilagodbu pri pokušaju bijega. 

	Predloženi prag: najmanje 1 bod u svakom kriteriju, a kritična pogreška znači neprolaz ove provjere neovisno o zbroju bodova. Nastavnik zaustavlja opasnu izvedbu i bilježi opaženi postupak.



Primjer kontrolne liste opažanja:
	Koraci u provedbi zadatka
	DA
	NE

	Pripremio radni prostor
	□
	□

	Koristio odgovarajuću opremu
	□
	□

	Ispravno podigao životinju
	□
	□

	Pravilno podupire tijelo životinje
	□
	□

	Izbjegava nagle pokrete
	□
	□

	Prepoznaje znakove stresa
	□
	□

	Primjenjuje odgovarajuću tehniku obuzdavanja
	□
	□

	Održava sigurnost osobe i životinje
	□
	□

	Sigurno vraća životinju u transportni boks
	□
	□

	Poštuje načela dobrobiti životinja i zaštite, te pravila zaštite na radu
	□
	□


Ključni koraci su osjenčani.
Bodovanje:
DA = 1 bod
NE = 0 bodova
Maksimalan broj bodova 10
Prag prolaznosti je 7 bodova uz obvezno točno provedene ključne korake.

	Prilagodba iskustava učenja za polaznike/osobe s invaliditetom

	/



	NAZIV MODULA
	KOZMETIKA PASA

	Šifra modula
	

	Kvalifikacije nastavnika koji sudjeluju u realizaciji modula
	https://hko.srce.hr/registar/skup-ishoda-ucenja/detalji/7924
-	za realizaciju UTR-u – najmanje razina 4.2. HKO-a: veterinarski tehničar / veterinarska tehničarka s minimalnim radnim iskustvom od tri godina na poslovima stiliziranja i uređivanja pasa.

	Obujam modula (CSVET)
	4 CSVET

	Načini stjecanja ishoda učenja (od – do, postotak)
	Vođeni proces učenja i poučavanja
	Oblici učenja temeljenog na radu
	Samostalne aktivnosti polaznika

	
	35%  (35 sati)
	60%  (60 sati)
	5%  (5sati)

	Status modula
(obvezni/izborni)
	obvezni

	Cilj (opis) modula 
	Cilj modula je stjecanje osnovnih znanja i vještina potrebnih za obavljanje  poslova stiliziranja, uređivanja,i kozmetike pasa. Polaznici će samostalno osmišljavati stiliziranje različitih pasmina pasa prateći najnovije standarde i trendove, primijeniti će protokole mjera za sprječavanje širenja i suzbijanja zaraznih bolesti na radnom mjestu, provesti završno uređivanje različitih pasmina pasa te izvesti postupke uređivanja i stiliziranja uz adekvatne  kozmetičke preparate poštujući postupke i načine propisanog skladištenja.

	Ključni pojmovi
	pribor i oprema za uređivanje i stiliziranje, kozmetički preparati, kade, kavezi, stolovi, ležajevi, natjecanje prema kinološkom standardu, izložbeni stilovi frizura prema kinološkom standardu, protokoli za sprečavanje širenja i suzbijanja zaraznih bolesti, skladištenje, kupanje, šamponiranje, feniranje, parfemi, završno uređivanje,tehnike trimanja i šišanja

	Oblici učenja temeljenog na radu
	Učenje temeljeno na radu provodi se kroz dva oblika:
· integrirano u mikrokvalifikaciju kroz rad u stvarnim radnim situacijama i rješavanju problema u školskim specijaliziranim prostorima (simuliranim uvjetima)
· učenje na radnome mjestu (u salonima za šišanje pasa), kod poslodavaca s kojima ustanova ima potpisan  o poslovnoj suradnji gdje polaznici sudjeluju u radnom procesu u kontroliranim uvjetima uz mentora.

	Literatura i specifična nastavna sredstva potrebna za realizaciju modula
	· 0
· Recentni internetski izvori



	Skup ishoda učenja iz SK-a, obujam:
	Uređivanje i stiliziranje različitih pasmina pasa, 4 CSVET

	Ishodi učenja

	Proučiti najnovije kinološke standarde stiliziranja različite pasmine pasa i karakteristike različitih tipova dlake

	Kategorizirati pribor i opremu za uređivanje kože i kožnih derivata pasa

	Primijeniti odgovarajuće kozmetičke preparate, kaveze, ležajeve, kade i stolove sukladno kozmetičkim i higijenskim potrebama pasa po pravilima struke

	Koristiti pribor i opreme za njegu i uređivanje pasa na siguran način

	Primijeniti protokole mjera za sprečavanje širenja i suzbijanja zaraznih bolesti na radnom mjestu

	Izvesti postupke i načine propisnog skladištenje pribora i opreme

	Izvesti postupak pripreme te kupanje, šamponiranje i feniranja pasa prema protokolu uz procjenu upotrebe parfema za osvježavanje dlake i uklanjanje neugodnih mirisa

	Provesti tehnike trimanja, šišanja i uređivanja pasa prema kinološkom standardu i želji vlasnika u skladu s protokolom i pravilima struke

	Izvesti postupke uređivanja pasa s obzirom na specifičnosti izložbenih stilova frizura prema kinološkom standardu pasmine uz korištenje opreme i preparata po pravilima struke

	Provesti završno uređivanje različitih pasmina pasa pred samo natjecanje prema kinološkom standardu

	Dominantan nastavni sustav i opis načina ostvarivanja SIU

	Ishodi učenja unutar ovog skupa ostvaruju se kroz učenje temeljeno na radu uz nadzor mentora u stvarnim i/ili simuliranim uvjetima. Polaznici rješavaju konkretne radne zadatke u uređivanju i stiliziranju različitih pasmina pasa prema kinološkom standardu, koristeći pribor i opremu  za odgovarajuće postupke prema pravilima struke na siguran način. Preporučeni socijalni oblici rada su samostalan rad i rad u paru. 

	Nastavne cjeline/teme
	1. Pribor i oprema za uređivanje kože i kožnih derivata pasa (kategorizacija pribora i opreme
te način i postupci korištenja).
2. Karakteristike različitih tipova dlake
3. Kinološki standardi u stiliziranju različitih pasmina pasa
4. Priprema pasmina pasa za natjecanja
5. Specifičnosti tehnika trimanja i šišanja pojedinih pasmina
6. Uređivanje pasa prema kinološkom standardu

	Načini i primjer vrednovanja skupa ishoda učenja

	Skup ishoda učenja i pripadajući ishodi provjeravaju se pisano i/ili usmeno (teorijske osnove) uz vrednovanje postupaka i rezultata rješavanja radne situacije u stvarnim ili simuliranim uvjetima,  a na temelju unaprijed definiranih kriterija vrednovanja (analitičke i holističke rubrike za vrednovanje).

Zadatak 1:
Izraditi katalog na temu kinoloških standarda i načina stiliziranja različitih pasmina pasa uz karakteristike različitih tipova dlake. Katalog u digitalnom obliku mora obuhvatiti 20 pasmina pasa koje vlasnici najčešće dovode u salon na tretmane. Gotovi katalozi postavljaju se na rezervirani diskovni prostor za skupinu. Uradke polaznici međusobno vrednuju prema unaprijed definiranim kriterijskim rubrikama te ostavljaju komentare na zajedničkom forumu rezerviranom samo za skupinu. Uradke analizira i nastavnik, te donosi odluku o razini postignuća u okviru navedene teme.
Primjer rubrike za vrednovanje kataloga. 
	Kriterij
	Izvrsno
	Minimalna ostvarenost za pozitivno vrednovanje
	Nije zadovoljio

	Pasmine i kinološki standard
	Katalog sadrži točno 20 relevantnih pasmina najčešćih u salonima. Za svaku pasminu detaljno su i točno prepisani te analizirani najnoviji službeni kinološki standardi stiliziranja.
	Katalog sadrži 15–19 pasmina ili su za pojedine pasmine navedeni stariji/nepotpuni kinološki standardi. Opisi stiliziranja su točni, ali im nedostaje najnovija stručna terminologija.
	Katalog sadrži manje od 15 pasmina ili su podaci o kinološkim standardima stiliziranja potpuno netočni, površni i zastarjeli.

	Karakterizacija tipova dlake
	Točno i stručno su definirane i klasificirane karakteristike svih tipova dlake (oštra, duga, kratka, kovrčava, dvostruka itd.) za svaku od 20 pasmina, uz objašnjenje specifičnosti rasta i teksture.
	Tipovi dlake su ispravno prepoznati kod većine pasmina, ali nedostaju detaljna stručna objašnjenja o teksturi, poddlaci ili specifičnostima održavanja tog tipa dlake.
	Tipovi dlake su pogrešno klasificirani. Karakteristike dlake su opisane laički, bez razumijevanja razlika između npr. kovrčave dlake i dvostrukog krzna.

	Kategorizacija pribora i opreme
	U katalogu je izvedena sustavna i jasna kategorizacija cjelokupnog pribora i opreme (vrste četki, češljeva, trimera, škara, oštrica) namijenjenih specifičnom tipu kože i dlake svake pasmine.
	Pribor i oprema su navedeni uz pasmine, ali bez jasne i sustavne kategorizacije (npr. alat je nabrojan, ali nije precizno objašnjeno zašto se koristi baš ta oštrica ili tip četke).
	U katalogu nedostaje prikaz pribora i opreme ili je predložen potpuno neadekvatan alat koji bi oštetio kožu i dlaku navedenih pasmina.

	Digitalna pismenost i vršnjačko vrednovanje
	Katalog je predan u ispravnom digitalnom obliku. Polaznik je kritički i argumentirano vrednovao radove kolega na forumu prema rubrici, uz konstruktivne stručne komentare.
	Rad je predan na disk, ali uz manje tehničke poteškoće. Sudjelovanje na forumu je prisutno, no komentari i vršnjačko vrednovanje su površni (npr. "Rad je dobar") bez dublje stručne analize.
	Rad nije postavljen na disk ili polaznik uopće nije sudjelovao u vršnjačkom vrednovanju i raspravi na zajedničkom forumu grupe.


Zadatak 2:
U salon za njegu pasa dolazi vlasnica kraljevskog pudla te želi životinju urediti za izložbu, u skladu s FCI standardom.
Potrebno je:
· Pripremiti pribor i radno mjesto: šišač s oštricama i češljastim nastavcima, četke i češljeve, škare (ravne, zakrivljene, škare za stanjivanje), odgovarajući šampon i regenerator, sušač, ručnike i drugi pribor za posebne tretmane
· Provjeriti identitet, dob, temperament i prethodno iskustvo s njegom u kartoteci salona, te prikupiti informacije od vlasnika
· Pregledati kožu, uši, oči, šape, dlaku, te uočiti eventualno crvenilo, ogrebotine, paraziti i druge promjene U slučaju postojanja promjena vlasnika uputiti da životinju odvedena veterinarski pregled prije provedbe tretmana
· Procijeniti gustoću dlake, duljinu i stanje dlake
· Postaviti psa na stol s protukliznom podlogom te obuzdati životinju na pravilan način
· Provesti raščešljavanje prema pravilima struke
· Provesti postupak kupanja prema pravilima struke na siguran način 
· Životinju osušiti
· Postaviti psa u prirodan izložbeni stav, promatrati ga sa svih strana i označiti planirane prijelaze
· Ošišati dlaku u duljini propisanoj u standardu za pojedine dijelove tijela 
· Ponovo osušiti i iščetkati životinju i urediti područje između prstiju, nokte i jastučiće te provesti završno stiliziranje
· Upotrijebiti samo kozmetičke proizvode dopuštene pravilima izložbe i namijenjene psima
· Životinju sigurno spustiti sa stola 
· Izvesti postupak završne dezinfekcije stola, korištenog pribora i opreme
· Pravilno pohraniti pribor i opremu te korištene preparate
· Cijeli postupak proveden je uz primjenu mjera zaštite te osiguranja sigurnosti sebe i drugih osoba kao i osiguranja dobrobiti životinje kao i uz primjenu protokola mjera za sprečavanje širenja i suzbijanja zaraznih bolesti na radnom mjestu
Svi koraci moraju biti vrednovani s najmanje minimalnom razinom ostvarenosti prema raspisanim kriterijima.
Primjer rubrike:
	Element vrednovanja
	5 bodova
	4 boda
	3 boda
	2 boda
	1-0 bodova

	Kupanje psa
	Samostalno procjenjuje stanje kože i dlake, odabire odgovarajuće preparate, pravilno provodi kupanje i potpuno uklanja ostatke preparata.
	Manji propusti koji ne utječu na kvalitetu postupka.
	Postupak uglavnom pravilan, ali uočeni nedostaci u odabiru preparata ili ispiranju.
	Postupak provodi uz značajnu pomoć nastavnika.
	Postupak nije pravilno proveden ili ga polaznik ne može samostalno izvršiti.

	Feniranje i priprema dlake
	Pravilno koristi sušilo i četke, dlaka je potpuno osušena, raščešljana i pripremljena za uređivanje.
	Manji tehnički propusti bez utjecaja na rezultat.
	Dlaka djelomično pripremljena, prisutni manji nedostaci.
	Potrebna česta pomoć tijekom rada.
	Neadekvatna ili nesigurna primjena postupka.

	Trimanje / šišanje
	Ispravno odabire alat i tehniku, poštuje kinološki standard pasmine, linije šišanja su uredne i simetrične.
	Manje estetske nepravilnosti.
	Osnovni zahtjevi zadovoljeni, ali rezultat djelomično odstupa od standarda.
	Potrebna značajna pomoć tijekom rada.
	Ne primjenjuje odgovarajuću tehniku ili ne dovršava zadatak.

	Završna obrada i prezentacija psa
	Završno oblikuje dlaku, uređuje osjetljiva područja, provjerava simetričnost i prezentira psa u skladu s propisanim FCI standardom pasmine.
	Manji nedostaci u završnom oblikovanju.
	Završna obrada djelomično dovršena.
	Više vidljivih nedostataka u završnom izgledu.
	Završna obrada nije provedena ili ne zadovoljava minimalne zahtjeve.


Uvjet prolaznosti: najmanje 15 od 20 bodova te ostvarena najmanje 3 boda u elementu:Trimanje / šišanje, a cijeli postupak mora biti izvedenu poštivanje dobrobiti životinje i pravila zaštite na radu.


	Prilagodba iskustava učenja za polaznike/osobe s invaliditetom

	(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)





	*Napomena:
Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.



Broj i datum mišljenja na program  (popunjava Agencija):
	KLASA:
	

	URBROJ:
	

	Datum izdavanja mišljenja na program:

